60 færri sæti en meiri lúxus
Sandra Björk Magnúsdóttir, markaðsstjóri Laugarbíós, segir að sætum í stærsta sal bíósins hafi fækkað um 60, úr 294 niður í 234, eftir gagngerar endurbætur á bíóinu sem staðið hafa yfir frá 11. september sl. "Þetta er búið að standa í fimm og hálfa viku. Við lokuðum hverjum sal fyrir sig meðan á framkvæmdum stóð. Stóri salurinn, sem við köllum núna AXL-salinn, var lokaður lengst eða í tvær vikur," segir Sandra í samtali við ViðskiptaMoggann. "Við byggðum nýja palla, breikkuðum sætabilið og keyptum svo ný stærri og flottari hágæðasæti í alla salina."
Umtalsverð fjárfesting
Sandra segir að sætin komi úr ýmsum áttum. Öll sætin í AXL-salnum nema neðsta sætaröðin sé þannig frá EuroSeating, en neðsta sætaröðin er skipuð bandarískum rafmagnshægindastólum með fótskemli. "Það kostar samt jafnmikið að sitja í þeim og í hinum sætunum. Þeir sem lenda neðst, eða velja að sitja þar, geta því legið í sætunum og látið fara sérstaklega vel um sig."
Aðspurð segir Sandra að kostnaðinum við breytingarnar, sem var umtalsverður að hennar sögn, verði ekki velt út í miðaverðið. "Miðaverðið er óbreytt. Við viljum bara vera lúxusbíó og bjóða gestum okkar upp á mestu mögulegu þægindin. Nú er bíóið á heimsmælikvarða og AXL-salurinn er sérstaklega flottur."
AXL stendur að sögn Söndru fyrir Atmos-Luxury-Laser. "Þetta er Dolby Atmos, sem er eitt þróaðasta hljóðkerfið á markaðinum í dag, Luxury stendur fyrir lúxussæti í fremsta flokki og svo er það Barco 4K Laser-myndvarpi."
Sandra segir að um ár hafi farið í að velja réttu sætin "Við prófuðum fullt af sætum, þetta voru miklar pælingar."
Sandra Björk Magnúsdóttir, markaðsstjóri Laugarbíós, segir að sætum í stærsta sal bíósins hafi fækkað um 60, úr 294 niður í 234, eftir gagngerar endurbætur á bíóinu sem staðið hafa yfir frá 11. september sl.
"Við byggðum nýja palla, breikkuðum sætabilið og keyptum svo ný stærri og flottari hágæðasæti í alla salina."
Sandra segir að sætin komi úr ýmsum áttum. Öll sætin í AXL-salnum nema neðsta sætaröðin sé þannig frá EuroSeating, en neðsta sætaröðin er skipuð bandarískum rafmagnshægindastólum með fótskemli.
Aðspurð segir Sandra að kostnaðinum við breytingarnar, sem var umtalsverður að hennar sögn, verði ekki velt út í miðaverðið.